CELEX: 32015D1764
Language: et
Date: 2015-10-01 00:00:00
Title: Nõukogu otsus (ÜVJP) 2015/1764, 1. oktoober 2015, millega muudetakse otsust 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas

2.10.2015   
            
            
               ET
            
            
               Euroopa Liidu Teataja
            
            
               L 257/42
            
         NÕUKOGU OTSUS (ÜVJP) 2015/1764,
   1. oktoober 2015,
   millega muudetakse otsust 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   ning arvestades järgmist:
   
               (1)
            
            
               Nõukogu võttis 31. juulil 2014 vastu otsuse 2014/512/ÜVJP (1), mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas.
            
         
               (2)
            
            
               Nõukogu leiab, et kõnealused piiravad meetmed ei tohiks mõjutada Euroopa kosmosetööstust.
            
         
               (3)
            
            
               Seetõttu tuleks lubada teatavat tegevust, mis on seotud sõjaliste kaupade Euroopa Liidu ühises nimekirjas (2) oleva spetsiifilise pürotehnikaga, mis on ette nähtud liikmesriikide või liikmesriigis asutatud kanderaketiteenuse pakkujatele kanderakettide väljasaatmiseks või liidu, selle liikmesriikide või Euroopa Kosmoseagentuuri kosmoseprogrammide raames kanderakettide väljasaatmiseks või liikmesriigis asutatud satelliiditootjatele satelliitide tankimiseks,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2014/512/ÜVJP muudetakse järgmiselt.
   
               1)
            
            
               Artiklisse 2 lisatakse järgmised lõiked:
               „5.   Lõigetes 1 ja 3 sätestatud keelde ei kohaldata järgmise suhtes:
               
                           a)
                        
                        
                           hüdrasiini (CAS 302-01-2) müümine, tarnimine, üleandmine või eksport ja import, ostmine või transport, kui selle kontsentratsioon on 70 % või rohkem;
                        
                     
                           b)
                        
                        
                           asümmeetrilise dimetüülhüdrasiini (CAS 57-14-7) import, ostmine või transport;
                        
                     
                           c)
                        
                        
                           monometüülhüdrasiini (CAS 60-34-4) müümine, tarnimine, üleandmine või eksport ja import, ostmine või transport;
                        
                     kanderaketi teenuseid pakkuvate Euroopa ettevõtjate poolt käitatavates kanderakettides kasutamiseks või Euroopa kosmoseprogrammide raames kanderakettide väljasaatmiseks või Euroopa satelliiditootjatele satelliitide tankimiseks.
               Hüdrasiini mis tahes ekspordi mahtu arvestatakse vastavalt sellele kanderaketi stardile või nendele kanderakettide startidele või satelliidile, mille jaoks eksport toimub, ning see ei tohi ületada 800 kg iga üksiku stardi või satelliidi puhul. Monometüülhüdrasiini mis tahes ekspordi mahtu arvestatakse vastavalt sellele kanderaketi stardile või nendele kanderakettide startidele või satelliidile, mille jaoks eksport toimub.
               6.   Lõikes 2 sätestatud keelde ei kohaldata lõike 5 punktides a, b ja c osutatud tegevustega seonduva tehnilise abi, vahendusteenuste või muude teenuste osutamise suhtes ning rahastamise või rahalise abi andmise suhtes.
               7.   Lõike 5 punktides a, b ja c ning lõikes 6 osutatud tegevusteks on vaja liikmesriigi pädeva asutuse eelnevat luba. Liikmesriigid teavitavad nõukogu nõuetekohaselt kõigist nende poolt antud lubadest. Teave peab sisaldama üksikasju mahtude üleandmise ja lõppkasutuse kohta.”
            
         
               2)
            
            
               Artikli 9 lõikesse 1 lisatakse järgmine lõik:
               „Artikli 2 lõiget 6 kohaldatakse alates 9. oktoobrist 2015”.
            
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Luxembourg, 1. oktoober 2015
      
         
            Nõukogu nimel
         
         
            eesistuja
         
         E. SCHNEIDER
      
   
   
      (1)  Nõukogu 31. juuli 2014. aasta otsus 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (ELT L 229, 31.7.2014, lk 13).
   
      (2)  ELT C 129, 21.4.2015, lk 1.